jkorsvik/nowiki_second_scrape_merged huggingface dataset:
Radja Jerosjina

Radja Nikolajevna Jerosjina (russisk: Радья Николаевна Ерошина; født 17. september 1930 i Izjevsk, død 23. september 2012) var en sovjetisk langrennsløper som deltok i de olympiske vinterleker 1956 i Cortina d'Ampezzo og 1960 i Squaw Valley.
Jerosjina vant to olympiske sølvmedaljer i langrenn under vinter-OL 1956 i Cortina d'Ampezzo. Hun kom på andreplass på 10 km bak sin landsmann Ljubov Kozyreva. Hun var også med på det sovjetiske stafettlaget som kom på andreplass på 3 x 5 km bak Finland, de andre på laget var Ljubov Kozyreva og Alevtina Koltsjina. I 1958 ble hun og det samme laget verdensmestere på 3 x 5 km stafett.


== OL-medaljer ==
1956  Cortina -  Sølv i langrenn, 10 km, damer  Sovjetunionen
1956  Cortina -  Sølv i langrenn, 3 x 5 km, damer  Sovjetunionen
1960  Squaw Valley -  Sølv i langrenn, 3 x 5 km, damer  Sovjetunionen
1960  Squaw Valley -  Bronse i langrenn, 10 km, damer  Sovjetunionen


== VM-medaljer ==
1958  Lahtis  Gull i langrenn, 3 x 5 km stafett, damer 
1962  Zakopane  Bronse i langrenn, 10 km, damer 


== Referanser ==


== Eksterne lenker ==
(en) Radja Jerosjina – Olympics.com 
(en) Radja Jerosjina – Olympic.org 
(en) Radja Jerosjina – Olympedia 
(en) Radja Jerosjina – Sports-Reference (OL-resultater – arkivert) 
(en) Radja Jerosjina – FIS (langrenn)
Utukt

Utukt (mangel på eller fravær av tukt) er en betegnelse som i første rekke er brukt og dels brukes i bibelsk, religiøs og juridisk sammenheng om seksuelle handlinger. Handlingene det refereres til kan stride mot gjeldende moral eller norm for sedelighet eller anstendighet. 
I religiøse og enkelte moralske sammenhenger vil utukt innbefatte enhver form for seksuell adferd eller handlinger mellom individer som ikke er gift med hverandre. Avhengig av internaliserte, individuelle normer og moral, vil enkelte ikke betrakte all slik adferd eller handlinger som utukt og mene at betraktningene er gammeldagse eller foreldede. Dette skyldes ikke at begrepet er blitt betydningsløst, men fordi innstillingene og oppfatningene rundt seksuelt samkvem endrer seg. Hva som er utuktig og hva som ikke er det, vil til enhver tid være avhengig av en skjønnsmessig, og gjerne også individuell, vurdering.
Utukt er en av de syv dødssynder som primært er et begrep utviklet i den katolske kirke. Utukt kalles i denne sammenhengen også luxuria, lyst eller begjær.


== Utukt i norsk lov ==
Ervervsmessig utukt er et  begrep som tidligere ble brukt i norske lover og som i dag er erstattet med begrepet prostitusjon. Salg av seksuelle tjenester er ikke lovstridig i Norge, men kjøp er det. Hallikvirksomhet, tidligere også kalt rufferi og koppleri, har vært forbudt lenge.
Utuktig skrift var en juridisk formulering for pornografi som ble tatt inn i straffeloven i 1902 for å presisere det tidligere (fra 1799) brukte begrepet «trykt skrift som krenker Sædelighed og Blufærdighed». Bluferdigheten forsvant fra lovteksten i 1889 og i 1985 ble språkbruken i disse straffebestemmelsene modernisert.
Utukt i norsk, juridisk sammenheng var inntil 10. august 2008 inntatt i straffelovens kapittel 19, som omhandlet såkalte «Forbrydelser mod Sædeligheden». Utuktsforbrytelser var gradert i tre nivåer etter alvorlighet; utuktig adferd, utuktig handling og utuktig omgang.
Utuktig adferd forutsetter at det ikke er fysisk kontakt mellom gjerningsperson og fornærmet. Eksempler kan være blotting, visning av pornografi o.l.
Utuktig handling innebærer seksuell berøring av fornærmede på bryster eller kjønnsorgan eller at fornærmede må berøre gjerningspersonens bryster eller kjønnsorganer.
Utuktig omgang innebærer alt fra onanering av kjønnsorganer på fornærmede og/eller gjerningsperson til ulike former for inntrengning i kroppen og fullbyrdede samleier.


=== Dagens begrepsbruk ===
Fra 11. august 2008 kom omfattende endringer i lovteksten. I tillegg til en styrking av kvinners og barns rettsvern mot seksuelle overgrep, gjenspeiler begrepsbruken nå også at slike forbrytelser ikke bare påtales fordi de er brudd på samfunnets normer for sedelighet, men fordi de representerer overgrep mot det enkelte individ. Begrepet anstendighet er fortsatt en del av lovteksten.Begrepet «forbrydelser mod sædeligheden» er tatt ut av bruk til fordel for «seksualforbrytelser». Utuktig handling og utuktig omgang er strøket og erstattet med begrepene seksuell handling og seksuell omgang. Utuktig adferd er også tatt ut og det nye begrepet er «seksuelt krenkende eller annen uanstendig adferd».


== Referanser ==
Stein Henrik Tuff

Stein Henrik Tuff (født 16. august 1974 i Trondheim) er en norsk tidligere skihopper som representerte Byåsen IL og Selsbakk IF. Han har også vært fotballspiller og -trener.
Han debuterte i verdenscupen med 44.-plass i normalbakken i Liberec 15. januar 1994. Hans beste individuelle plassering i verdenscupen var 10.-plass i Kuopio 28. februar 1996, og sammenlagt i verdenscupen var hans beste plassering 63.-plass i sesongen 1995-96. Samme sesong vant han kontinentalcupen. Hans siste renn i verdenscupen var i Lahtis 1. mars 1996.
Tuff ble nummer 43 i storbakken i OL på Lillehammer i 1994.
I NM har han én individuell medalje og tre medaljer i lagkonkurranse for Sør-Trøndelag. Han tok sølvmedalje individuelt i storbakke i Meldal i 1996. Han ble norgesmester for lag i 1997, tok sølv i 1994 og bronse i 1993.
Stein Henrik Tuff har spilt fotball for Byåsen Toppfotball og vært spiller og trener for Hommelvik IL.


== Referanser ==


== Kilder ==
Arne Thoresen: Lengst gjennom lufta. Versal Forlag, Oslo 2007. ISBN 978-82-8188-030-6, s. 334-341


== Eksterne lenker ==
(en) Stein Henrik Tuff – Olympedia 
(en) Stein Henrik Tuff – Sports-Reference (OL-resultater – arkivert) 
(en) Stein Henrik Tuff – FIS (skihopping)
Lokalavisa Verran-Namdalseid

Lokalavisa Verran-Namdalseid var en lokalavis som ble utgitt i Malm i Nord-Trøndelag og som dekte kommunene Verran og Namdalseid. Første utgave ble utgitt den 10. desember 2009. Avisselskapets eier var Trønder-Avisa. Siste ansvarlig redaktør var Borgar Jønvik.
I august 2017 slo Steinkjer-Avisa og Lokalavisa Verran-Namdalseid seg sammen, blant annet som resultat av en vedtatt kommunesammenslåing av Verran og Steinkjer til én kommune fra 1. januar 2020.


== Opplag ==
Bekreftede netto opplagstall fra Norsk Opplagskontroll og Landslaget for Lokalaviser.
2010: 2 086
2011: 2 152
2012: 2 118
2013: 2 165
2014: 2 185
2015: 2 107


== Referanser ==


== Eksterne lenker ==
Lokalavisa Verran-Namdalseid
Paul Wesley

Paul Wesley (født Paweł Tomasz Wasilewski 23. juli 1982 i New Brunswick i New Jersey) er en amerikansk skuespiller. Paul ble interessert i skuespill da han var med i et sommerkunstprogram i tredje klasse. I 2000 ble Wesley nominert i YoungStar Award og fikk prisen: Best Young Actor / Performance i en Daytime TV-Series på: The Guiding Light (1999).


== Filmografi ==


=== TV ===


== Referanser ==


== Eksterne lenker ==
(en) Paul Wesley – kategori av bilder, video eller lyd på Commons 
(en) Paul Wesley på Internet Movie Database 
(da) Paul Wesley på Scope 
(fr) Paul Wesley på Allociné 
(en) Paul Wesley på AllMovie 
(en) Paul Wesley hos Rotten Tomatoes 
(en) Paul Wesley hos The Movie Database
Anna-Lisa Eriksson

Anna-Lisa Eriksson (født 21. juni 1928 i Selånger, død 26. mai 2012) var en svensk kvinnelig langrennsløper som deltok i de olympiske vinterleker 1956 i Cortina d'Ampezzo.
Eriksson vant en olympisk bronsemedalje i langrenn under vinter-OL 1956 i Cortina d'Ampezzo. Hun var med på det svenske stafettlaget som kom på tredjeplass på 3 x 5 km bak Finland og Sovjetunionen, de andre laget var Irma Johansson og Sonja Edström.


== OL-medaljer ==
1956  Cortina -  Bronse i langrenn, 3 x 5 km stafett, damer  Sverige


== Referanser ==


== Eksterne lenker ==
(en) Anna-Lisa Eriksson – Olympedia 
(en) Anna-Lisa Eriksson – Sports-Reference (OL-resultater – arkivert) 
(sv) Anna-Lisa Eriksson – Sveriges olympiske komité
W. A. Parish kraftverk

W. A. Parish kraftverk (engelsk: W. A. Parish Electric Generating Station) er et varmekraftverk i byen Thompson i Fort Bend County, Texas i USA. Dette er delstatens største kraftverk målt etter effekt, med en installert produksjonskapasitet som i ulike kilder oppgis til 3.565 – 3.653 MW. Anlegget har 9 blokker / turbiner, hvorav 5 er gass-fyrte og 4 fyres med kull. Operatør er Texas Genco Holdings Inc, og NRG Energy. Utbyggingen skjedde 1975–1982.
Utslippene av CO2 i 2006 var totalt 21.076.082 tonn.


== Se også ==
Liste over verdens største kullkraftverk


== Referanser ==


== Eksterne lenker ==
Texas Flyer – «W. A. Parish Electric Generating Station».
High Beam – «Article: W.A. Parish Electric Generation Station, Thompson, Texas».
Beskrivelse av delstatens kullindustri med kart, utslippstall og lenker til hvert kraftverk - SourceWatch. Besøkt 6. juli 2010.
Electric Generating Capacity 2008 – EIA, USAs energidepartement. Besøkt 6. juli 2010.
Gravdahl Bokhandel

Gravdahl Bokhandel er en bokhandel i Hamar.
Bokhandelen ble stiftet av Marcus Gravdahl i 1937. Firmaet er i allianse med Norli Libris. Omsetningen i 2009 var på 29 millioner kroner og selskapet har 25 medarbeidere. Bokhandelen er et aksjeselskap som eies 100 % av Anne Bjørg Røed. 
I 2008 ble bokhandelen i Hamar sentrum kåret til Norges beste bokhandel av Den norske Forfatterforening. Anne Bjørg Røed ble samme året tildelt Den norske Forleggerforenings bokhandlerstipend for å ha «gjort en særlig innsats til fremme av norsk litteratur». Gravdahl ble tildelt Hamarprisen for 2012 av formannskapet i Hamar med begrunnelsen for å være en «unik kulturarena og en møteplass som setter Hamar på kartet» samt «..for å fremme inkludering og integrering i byen».


== Referanser ==


== Eksterne lenker ==
Gravdahl Bokhandels hjemmeside
Rikskrets

Rikskrets var regionale grupper av stater i Det tysk-romerske rike. Formålet for inndelingen var å bygge opp et mer strukturert forsvar, å organisere den keiserlige skatteinnkrevingen. Parlamentet Riksdagen ble også i noen grad organisert etter rikskretser. 
Hver rikskrets hadde sin egen forsamling kalt Kreistag. Medlemmene av disse forsamlingene fikk ikke automatisk medlemskap i Riksdagen.


== Opprettelsen av rikskretsene ==
Riksdagen i Augsburg i 1500 satte opp seks kretser som en del av Reichsreform: 

Den bayerske rikskrets (merket med brunt på kartet)
Den schwabiske rikskrets (gult på kartet)
Den høyrhinske rikskrets (grått)
Den nederrhinsk-westfaliske rikskrets (beige; ofte kjent som Westfaliske rikskrets)
Den frankiske rikskrets (fiolett)
Den saksiske rikskrets (rødt; senere kjent som den nedersaksiske rikskretsDen første inndelingen organiserte ikke landområder som tilhørte huset Habsburg eller kurfyrstene i rikskretser. I 1512, som følge av en bestemmelse i riksdagen i Trier, ble disse landene organisert i fire nye kretser:

Den østerrikske rikskrets (oransje)
Den burgundiske rikskrets (grønt)
Den høysaksiske rikskrets (rosa)
Den kurrhinske rikskrets (lys brun), omfattet de kirkelige kurfyrstedømmene Mainz, Köln og Trier og det sekulære KurpfalzDette året fikk også riket sin nye tittel, Det hellige romerske rike av den Tyske nasjon (tysk: Heiliges Römisches Reich Deutscher Nation). Disse ti kretsene forble mer eller mindre uendret inntil 1790-årene, da Revolusjonskrigene etter sigende førte til store omveltninger i rikets struktur.


== Områder som ikke ble innlemmet i en rikskrets ==
Noen områder innen det tysk-romerske rike ble aldri del av en rikskrets:

Territoriene under den böhmiske kronen (selve Böhmen, Mähren, Schlesien og Neder- og Oberlausitz)
Territoriene i det sveitsiske edsforbund
Territorier tilhørende riket i Nord-Italia: Hertugdømmet Mantova, Hertugdømmet Milano, Hertugdømmet Modena og Reggio, Markgrevskapet Montferrat, Hertugdømmet Parma og Storhertugdømmet Toscana
Områder styrt av riksriddere
Mindre områder som grevskapet Montbéliard, herrschaft Schmalkalden, Jever og bonderepublikken Ditmarsken.
Øverbygda skole

Øverbygda skole kan vise til:

Øverbygda skole (Brønnøy) i Brønnøy i Nordland
Øverbygda skole (Selbu) i Selbu i Sør-Trøndelag
Modulmål

Modulsystemet er et system som brukes i byggebransjen der 1 modul er 100 millimeter, og betegnes 1 M. Modulsystemet blir også brukt ved målsetting på tegninger, da blir 600 millimeter skrevet som 6 M. Byggevarer, plater og varmeisolasjon er tilpasset senteravstand 6 M = 600 millimeter dermed legger man ofte stendere i vegger, sperrebind i tak og bjelker i golvene med senter-avstand 6 M for å gjøre det enklere. 


== Eksempler på modulmål ==


== Bruk ==


=== Hvitevarer ===
En vanlig bredde på hvitevarer er 6 M (600 mm), og for eksempel mange vaskemaskiner og oppvaskmaskiner passer inn i 600 mm-åpninger.


=== Kjøkkeninnredning ===
Kjøkkeninnredning i Europa har ofte seksjoner som er 600 mm brede, men det har også begynt å bli vanlig med 900 mm brede moduler (9 M). Det finnes også 300 mm (3 M) moduler for eksempelvis smale skap, slik at man kan innrede for å fylle ellers ubenyttet plass. Alle disse går opp i brøker av 3.


=== Senger ===
Vanlige sengebredder i Europa i dag er 90 cm (9 M) eller 120 cm (12 M) for enkeltsenger, og 180 cm (18 M) for dobbeltsenger.
Alle disse går opp i brøker av 3.


== Se også ==
Bindingsverk
Bjelkelag
Karm
Dørblad
Garderobeskap
Listverk
Øye skule

Øye skule kan vise til:

Øye skule (Surnadal) i Surnadal i Møre og Romsdal
Øye skule (Vang) i Vang i Oppland


== Se også ==
Øye skole i Kvinesdal i Vest-Agder
Åse skole

Åse skole kan vise til:

Åse skole (Andøy) i Andøy i Nordland
Åse skole (Ålesund) i Ålesund i Møre og Romsdal
Åsen skole

Åsen skole kan vise til:

Åsen skole (Lørenskog) i Lørenskog i Akershus
Åsen skole (Drammen) i Nedre Eiker i Buskerud
Åsen skole (Ringsaker) i Ringsaker i Innlandet
Åsen barne- og ungdomsskole på Levanger i Trøndelag
Åsen skole (Melhus), tidligere skole i Melhus i Trøndelag
Oppskrift

En oppskrift er et sett instruksjoner som beskriver hvordan noe skal tilberedes eller lages. Uttrykket brukes mest i tilknytning til matlaging. En oppskriftsamling i bokform kalles en kokebok – også når det gjelder brød og kaker.
Oppskriften inneholder vanligvis:

Navnet på det som skal frembringes.
Forberedelsestiden er ofte nevnt.
Ingredienser, samt mengde oppgitt enten i matlagingsmål eller i forhold til hverandre.
Utstyr som trengs.
Rekkefølge og blandingsmåte.
Hvor mange porsjoner blir det?
Steke-/koketid med temperaturer
Noe om hvilken konsistens retteb skal ha når den er ferdig.
Enkelte oppskrifter har også med variasjoner over temaet, samt hvilket tilbehør som er kjent som velsmakende.I noen tilfeller inneholder oppskriften også noe om holdbarhet og om ev. frysing er mulig. Eldre oppskrifter var ofte mere sparsomme, og forutstte at brukeren hadde basiskunnskaper som er i ferd med å bli sjeldnere i dag.


== Eksterne lenker ==
Michael Keaton

Michael John Douglas (født 5. september 1951), bedre kjent som Michael Keaton, er en amerikansk skuespiller, produsent og regissør. Han er kjent for filmer som Batman fra 1989 og Batman Returns fra 1992.


== Filmografi ==


=== Film ===
American Assassin (2017) som CIA-operatør Stan Hurley.
Spider-Man: Homecomming (2017) Adrian Toomes / Vulture
The Founder (2016) Ray Kroc
Spotlight (2015) Walter «Robby» Robinson
Birdman (2014) Riggan
Toy Story 3 (2010) (stemme) Ken
The Other Guys (2010) Captain Mauch
Noah's Ark: The New Beginning (2010) (stemme) Noah
Post Grad (2009) Walter Malby
The Merry Gentleman (2008) Frank Logan
The Last Time (2006) Ted
Cars (2006) (stemme) Chick Hicks
Herbie Fully Loaded (2005) Ray Peyton Sr.
White Noise (2005) Jonathan Rivers
Game 6 (2005) Nicky Rogan
First Daughter (2004) President Mackenzie
Quicksand (2003) Martin Raikes
A Shot at Glory (2000) Peter Cameron
Jack Frost (1998) Jack Frost
Out of Sight (1998) (ukreditert) Ray Nicolette
Desperate Measures (1998) Peter McCabe
Jackie Brown (1997) Ray Nicolette
Inventing the Abbotts (1997) (ukreditert) Narrator
Multiplicity (1996) Doug Kinney
Speechless (1994) Kevin Vallick
The Paper (1994) Henry Hackett
My Life (1993) Bob Jones
Much Ado About Nothing (1993) Dogberry
Kurenai no buta (1992) (stemme: Engelsk versjon) Porco Rosso
Batman Returns (1992) Batman / Bruce Wayne
One Good Cop (1991) Artie Lewis
Pacific Heights (1990) Carter Hayes
Batman (1989) Batman / Bruce Wayne
The Dream Team (1989) Billy Caufield
Clean and Sober (1988) Daryl Poynter
Beetle Juice (1988) Beetlejuice
The Squeeze (1987) Harry Berg
Touch and Go (1986) Bobby Barbato
Gung Ho (1986) Hunt Stevenson
Johnny Dangerously (1984) Johnny Kelly (også kjent som Johnny Dangerously)
Mr. Mom (1983) Jack
Night Shift (1982) Bill Blazejowski
A Different Approach (1978) Filmmaker


=== TV ===
The Company James Angleton (1 episode, 2007)
Gary the Rat Jerry Andrews (1 episode, 2003)
King of the Hill Trip Larsen (1 episode, 2003)
Live from Baghdad (2002) Robert Wiener
Frasier Blaine Sternin (1 episode, 2002)
The Simpsons Jack Crowley (1 episode, 2001)
Saturday Night Live Vert (1 episode, 1992)
Report to Murphy Murphy (6 episoder, 1982)
Working Stiffs Mike O'Rourke (9 episoder, 1979)
Studs Lonigan (1979)
The Mary Tyler Moore Hour (1979) Kenneth Christy (ukjent antall episoder)
Family Tree salesman (1 episode, 1978)
Mary (1978) (ukjent antall episoder)
The Tony Randall Show Zeke (2 episoder, 1978)
All's Fair Lanny Wolf (5 episoder, 1976–1977)
Maude Chip Winston (1 episode, 1977)
Klein Time (1977)


== Referanser ==


== Eksterne lenker ==
(en) Michael Keaton på Internet Movie Database 
(sv) Michael Keaton i Svensk Filmdatabas 
(da) Michael Keaton på Filmdatabasen 
(da) Michael Keaton på Scope 
(fr) Michael Keaton på Allociné 
(en) Michael Keaton på AllMovie 
(en) Michael Keaton hos Turner Classic Movies 
(en) Michael Keaton hos Rotten Tomatoes 
(en) Michael Keaton hos The Movie Database 
(en) Michael Keaton hos Behind The Voice Actors
Nexon

Nexon (koreansk: 넥슨) er et sørkoreansk selskap som utvikler videospill og er utgiver av spill på Internett. Hovedkontoret er plassert i Seoul i Sør-Korea, og har internasjonale kontorer i blant annet Tokyo, Los Angeles og London.


== Historie ==
Nexon utga sitt første spilltittel, Nexus: The Kingdom of the Winds, i 1996 og var det første grafiske MMORPG-spillet. I 2001 utga Nexon MMORPG-strategi-spillet Shattered Galaxy som vant Seumas McNally Grand Prize under Spillutviklernes konferanse.
I 2003 skapte Wizet det meget framgangsrike MMORPG-spillet Maplestory som senere kom å ha servere i Sør-Korea, Hongkong, Taiwan, Thailand, Sørøst-Asia, Nord- og Sør-Amerika, Europa og Vietnam. Wizet gikk senere sammen med Nexon og styrte Maplestory sammen. Med over 92 millioner spillere ble Maplstory plassert blant de mest populære MMORPG-spill i verden.


== Avdelinger ==
Foretaget er oppdelt i ulike avdelinger som har ansvar for selskapet virksomheter i ulike områder:

Nexon Korea: Det opprinnelige selskapet som er et av de største spillutviklerne i Sør-Korea.
Nexon Japan: Fungerer som Nexons spillutgivere i Japan og er et av de største utgiverne innenfor videospill i landet.
Nexon America: Opprettet gjennom en økonomisk fusjon med Wizet, noe som gjorde det mulig å utgi spill også i Nord-Amerika.
Nexon Europe: Den yngste avledningen og har ansvar for distribusjon i Europa.


== Spill fra Nexon ==
Asiasoft
Audition Online
Combat Arms
Mabinogi
MapleStory
Wizet
Vindcuts
Atlantica


== Referanser ==


== Eksterne lenker ==
Offisielt nettsted 
(en) Nexon (company) – kategori av bilder, video eller lyd på Commons 
Nexon firma profil
Nexon engelsk
Jassytraktaten

Jassytraktaten ble inngått 29. desember 1791jul./ 9. januar 1792greg.) og traktaten avsluttet den russisk-tyrkiske krig (1787–1792) mellom Det osmanske riket og Det russiske keiserrike.
Traktaten ble undertegnet av storvesiren Koca Yusuf-Pasha og Alexander Besborodko (som hadde erstattet Grigorij Potemkin etter at han døde 5. oktoberjul./ 16. oktober 1791greg. året før) bekreftet blant annet Russlands ankomst og kontroll over Svartehavet og aksepterte Russlands anneksjon av Krim-khanatet som ble innlemmet i Russland av Potemkin i 1783 og den etterfølgende grunnleggingen av byen og flåtebasen Sevastopol. Russland beholdt festningen ved Osjakiv på den høyre bredden av munnen av Dnjepr-Bug og alt land øst for Dnestr. Den nordlige kysten av Svartehavet  ble dermed russisk territorium.
Elven Dnestr ble grenseelven mellom Russland og Det osmanske riket, mens grensedragningen langs elven Kuban i Kaukasus forble uendret.
Richie Kotzen

Richie Kotzen (født 3. februar 1970 i Reading, Pennsylvania) er en amerikansk gitarist, vokalist og låtskriver.
Som 21-åring i 1991 ble han med i glam metal-bandet Poison hvor han deltok på ett musikkalbum. I 1999 erstattet han Paul Gilbert som gitarist i bandet Mr. Big og deltok på fem album. Han har siden 1989 også gitt ut soloalbum.


== Diskografi ==
Arthurs Museum(1988) Gallery ClosedSoloalbum(1989) Richie Kotzen
(1990) Fever Dream
(1991) Electric Joy
(1994) Mother Head's Family Reunion
(1995) The Inner Galactic Fusion Experience
(1996) Wave Of Emotion
(1996) imes Gonna Tell
(1997) Something To Say
(1998) What Is
(1999) Break It All Down
(1999) Bi-Polar Blues
(2001) Slow
(2003) Change
(2003) Acoustic Cuts
(2004) Get Up
(2004) The Best Of Richie Kotzen
(2005) Ai Senshi ZxR
(2006) Into The Black
(2006) Instrumental Collection: The Shrapnel Years
(2007) Return Of The Mother Head's Family Reunion (Japan & Europa)
(2007) Go Faster (kun uSA)
(2008) Live In São Paulo
(2009) Peace SignGreg Howe(1995) Tilt
(1997) ProjectPoison(1993) Native TongueMr. Big(1999) Get Over It
(2000) Deep Cuts
(2001) Actual Size
(2002) In Japan
(2004) Influences & Connections - Vol. 1Vertú(1999) Vertú (prosjekt med Stanley Clarke & Lenny White)Forty Deuce(2005) Nothing to LoseWilson Hawk(2009) The Road


== Eksterne lenker ==
(en) Offisielt nettsted 
(en) Richie Kotzen – kategori av bilder, video eller lyd på Commons 
(en) Richie Kotzen på Internet Movie Database 
(en) Richie Kotzen på Discogs 
(en) Richie Kotzen på MusicBrainz 
(en) Richie Kotzen på Encyclopaedia Metallum 
(en) Richie Kotzen på Songkick 
(en) Richie Kotzen på Genius — sangtekster 
(en) Richie Kotzen på AllMusic
The Fame Monster

The Fame Monster er Lady Gagas andre studioalbum. 
Albumet ble utgitt i 2009. Det inneholder sporet «Bad Romance» som ble utgitt på singel, og som det også har blitt laget musikkvideo til. I mars 2010 ble musikkvideoen til «Telephone» (med Beyoncé Knowles) utgitt. 


== Sporliste ==
«Bad Romance» – 5:00 (Lady Gaga, RedOne)
«Alejandro» – 4:35 (Lady Gaga, RedOne)
«Monster» – 4:10 (Lady Gaga, RedOne, Space Cowboy)
«Speechless» – 4:30 (Lady Gaga)
«Dance in the Dark» – 4:50 (Lady Gaga, Fernando Garibay)
«Telephone» (med Beyoncé Knowles) – 3:40 (Lady Gaga, Darkchild, LaShawn Daniels, Lazonate Franklin, Beyoncé)
«So Happy I Could Die» – 3:55 (Lady Gaga, RedOne, Space Cowboy)
«Teeth» – 3:40 (Lady Gaga, Teddy Riley)


== Eksterne lenker ==
(en) The Fame Monster på Apple Music 
(en) The Fame Monster på Discogs 
(en) The Fame Monster på MusicBrainz 
(en) The Fame Monster på MusicBrainz 
(en) The Fame Monster på Spotify 
(en) The Fame Monster på AllMusic